CELEX: 62008CA0447
Language: sk
Date: 2010-07-08 00:00:00
Title: Spojené Veci C-447/08 a C-448/08: Rozsudok Súdneho dvora (štvrtá komora) z  8. júla 2010 (návrh na začatie prejudiciálneho konania, ktorý podal Svea hovrätt — Švédsko) — trestné konania proti Ottovi Sjöbergovi (C-447/08), Andersovi Gerdinovi (C-448/08) (Slobodné poskytovanie služieb — Hazardné hry — Prevádzkovanie hazardných hier cez internet — Propagácia hier organizovaných v iných členských štátoch — Činnosti vyhradené verejnoprávnym alebo neziskovým orgánom — Trestné sankcie)

28.8.2010   
            
            
               SK
            
            
               Úradný vestník Európskej únie
            
            
               C 234/8
            
         Rozsudok Súdneho dvora (štvrtá komora) z 8. júla 2010 (návrh na začatie prejudiciálneho konania, ktorý podal Svea hovrätt — Švédsko) — trestné konania proti Ottovi Sjöbergovi (C-447/08), Andersovi Gerdinovi (C-448/08)
   (Spojené Veci C-447/08 a C-448/08) (1)
   
   (Slobodné poskytovanie služieb - Hazardné hry - Prevádzkovanie hazardných hier cez internet - Propagácia hier organizovaných v iných členských štátoch - Činnosti vyhradené verejnoprávnym alebo neziskovým orgánom - Trestné sankcie)
   2010/C 234/12
   Jazyk konania: švédčina
   
      Vnútroštátny súd, ktorý podal návrh na začatie prejudiciálneho konania
   
   Svea hovrätt
   
      Účastníci trestného konania pred vnútroštátnym súdom
   
   Otto Sjöberg (C-447/08), Anders Gerdin (C-448/08)
   
      Predmet veci
   
   Návrh na začatie prejudiciálneho konania — Svea hovrätt — Výklad článkov 12 ES, 43 ES, 49 ES a 54 ES — Vnútroštátna právna úprava, ktorá zakazuje pod hrozbou trestnej sankcie propagáciu účasti na lotérii iba v prípade, ak je uvedená lotéria organizovaná v inom členskom štáte
   
      Výrok rozsudku
   
   
               1.
            
            
               Článok 49 ES sa má vykladať v tom zmysle, že nebráni právnej úprave členského štátu, akou je právna úprava vo veci samej, ktorá zakazuje robiť reklamu, určenú pre rezidentov tohto štátu, na hazardné hry organizované na účely dosiahnutia zisku súkromnými prevádzkovateľmi v iných členských štátoch.
            
         
               2.
            
            
               Článok 49 ES sa má vykladať v tom zmysle, že bráni právnej úprave členského štátu, podľa ktorej hazardné hry patria do systému výlučných práv, v rámci ktorého propagácia hier organizovaných v inom členskom štáte podlieha prísnejším sankciám ako propagácia takých hier prevádzkovaných bez povolenia na vnútroštátnom území. Vnútroštátny súd musí preskúmať, či vnútroštátna právna úprava dotknutá vo veciach samých predstavuje tento prípad.
            
         
      (1)  Ú. v. EÚ C 327, 20.12.2008.